Komission asetus (EY) N:o 1729/1999, annettu 28 päivänä heinäkuuta 1999, maitoa ja maitotuotteita, naudanlihaa, sianlihaa, munia, siipikarjanlihaa, perustamissopimuksen liitteeseen I kuulumattomina tavaroina vietyjä maataloustuotteita sekä tiettyjä viljatuotteita koskevista asetusten (ETY) N:o 3665/87 ja (ETY) N:o 3719/88 säännöksistä poikkeavista erityistoimenpiteistä



Virallinen lehti nro L 204 , 04/08/1999 s. 0013 - 0015



KOMISSION ASETUS (EY) N:o 1729/1999, annettu 28 päivänä heinäkuuta 1999, maitoa ja maitotuotteita, naudanlihaa, sianlihaa, munia, siipikarjanlihaa, perustamissopimuksen liitteeseen I kuulumattomina tavaroina vietyjä maataloustuotteita sekä tiettyjä viljatuotteita koskevista asetusten (ETY) N:o 3665/87 ja (ETY) N:o 3719/88 säännöksistä poikkeavista erityistoimenpiteistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 1587/96(2), ja erityisesti sen 13 artiklan 3 kohdan, 17 artiklan 14 kohdan ja 28 artiklan sekä maataloustuotteiden yhteistä markkinajärjestelyä koskevien muiden asetusten vastaavat säännökset, sekä katsoo, että 1) neuvoston asetuksessa (ETY) N:o 565/80(3), sellaisena kuin se on muutettuna asetuksella (ETY) N:o 2026/83(4) säädetään yleiset säännöt maataloustuotteiden vientituen maksamiselle ennakolta, 2) komission asetuksessa (ETY) N:o 3665/87(5), sellaisena kuin se on viimeksi muutettuna asetuksella (EY) N:o 604/98(6), säädetään maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä, 3) komission asetuksessa (ETY) N:o 3719/88(7), sellaisena kuin se on viimeksi muutettuna asetuksella (EY) N:o 1127/1999(8), säädetään maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä, 4) eräisiin ihmisravinnoksi tai eläinten rehuksi tarkoitettuihin dioksiinin saastuttamiin eläintuotteisiin liittyvistä suojatoimenpiteistä 3 päivänä kesäkuuta 1999 tehdyssä komission päätöksessä 1999/363/EY(9) sekä nautaeläimistä ja sioista peräisin olevia ihmisravinnoksi tai eläinten rehuksi tarkoitettuja dioksiinin saastuttamia tuotteita koskevista suojatoimenpiteistä 4 päivänä kesäkuuta 1999 tehdyssä komission päätöksessä 1999/368/EY(10), sellaisina kuin ne ovat myöhemmin muutettuina tai korvattuina, säädetään erityisesti tiettyjen tuotteiden vientikiellosta kolmansiin maihin, 5) koska tietyissä tuotteissa on ilmennyt dioksiinista aiheutuvaa saastumista, eräiden yhteisön ulkopuolisten maiden yhteisön vientituotteisiin soveltamat terveystoimenpiteet ovat vakavasti vahingoittaneet viejien taloudellisia etuja ja tällainen tilanne on vaikuttanut kielteisesti eräiden maataloustuotteiden vientimahdollisuuksiin, 6) tämän vuoksi on tarpeen toteuttaa erityistoimenpiteitä ja pidentää eräitä asetuksissa (ETY) N:o 565/80, (ETY) N:o 3665/87 ja (ETY) N:o 3719/88 vahvistettuja määräaikoja, jotta edellä mainittujen olosuhteiden vuoksi kesken olevat vientitapahtumat voitaisiin säännönmukaistaa, 7) poikkeuksia olisi sovellettava ainoastaan sellaisiin toimijoihin, jotka voivat todistaa erityisesti neuvoston asetuksen (ETY) N:o 4045/89(11), sellaisena kuin se on viimeksi muutettuna asetuksella (EY) N:o 3235/94(12), 1 artiklan 2 kohdassa tarkoitettujen asiakirjojen perusteella, että he eivät voineet viedä tuotteita edellä tarkoitettujen olosuhteiden vuoksi ja erityisesti että todistukset haettiin tuotteiden viemiseksi edellä mainittuja toimenpiteitä soveltaviin yhteisön ulkopuolisiin maihin, 8) tilanteen kehittymisen vuoksi asetuksen olisi tultava voimaan välittömästi, ja 9) tässä asetuksessa säädetyt toimenpiteet ovat kaikkien asiaa koskevien hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla 1. Tätä asetusta sovelletaan tuotteisiin, jotka luetellaan: - asetuksen (ETY) N:o 804/68 1 artiklan 1 kohdassa (maito ja maitotuotteet), - neuvoston asetuksen (ETY) N:o 805/68(13) 1 artiklan 1 kohdassa (naudanliha), - neuvoston asetuksen (ETY) N:o 2759/75(14) 1 artiklassa (sianliha), - neuvoston asetuksen (ETY) N:o 2771/75(15) 1 artiklan 1 kohdassa (munat), - neuvoston asetuksen (ETY) N:o 2777/75(16) 1 artiklan 1 kohdassa (siipikarjanliha). 2. Tätä asetusta sovelletaan myös perustamissopimuksen liitteeseen I kuulumattomina tavaroina vietäviin tuotteisiin, siten kuin asetuksen (EY) N:o 1222/94(17) 1 artiklassa tarkoitetaan sekä CN-koodin 2309 muodossa vietäviin tuotteisiin siten kuin asetuksen (ETY) N:o 1766/92(18) liitteessä a tarkoitetaan. 3. Tätä asetusta sovelletaan ainoastaan silloin, kun kyseessä olevat viejät todistavat toimivaltaisia viranomaisia tyydyttävällä tavalla; että he eivät ole voineet viedä tuotteitaan, koska komissio on toteuttanut suojatoimenpiteitä tai yhteisön ulkopuolisten määrämaiden viranomaiset ovat toteuttaneet terveystoimenpiteitä eräissä yhteisön tuotteissa ilmenneen dioksiinista aiheutuneen saastumisen vuoksi. Toimivaltaisten viranomaisten arvion on perustuttava erityisesti neuvoston asetuksen (ETY) N:o 4045/89 1 artiklan 2 kohdassa tarkoitettuihin kaupallisiin asiakirjoihin. 2 artikla 1. Tätä artiklaa sovelletaan asetuksen (ETY) N:o 804/68 1 artiklan 1 kohdassa lueteltuihin tuotteisiin (maito ja maitotuotteet) sekä CN-koodin 2309 muodossa vietäviin tuotteisiin siten kuin asetuksen (ETY) N:o 1766/92 liitteessä a tarkoitetaan. 2. Todistuksen haltijan hakemuksesta asetusten (EY) N:o 1162/95(19), (EY) N:o 1466/95(20) ja (EY) N:o 174/1999(21) nojalla annettujen vientitodistusten, joita on haettu viimeistään 7 päivänä kesäkuuta 1999, voimassaoloaikaa pidennetään: - neljällä kuukaudella, kun todistuksen voimassaoloaika päättyy 31 päivänä toukokuuta 1999, - kolmella kuukaudella, kun todistuksen voimassaoloaika päättyy 30 päivänä kesäkuuta 1999, - kahdella kuukaudella, kun todistuksen voimassaoloaika päättyy 31 päivänä heinäkuuta 1999, - kuukaudella, kun todistuksen voimassaoloaika päättyy 31 päivänä elokuuta 1999. 3. Viejän hakemuksesta ja kun on kyse tuotteista, joiden vientimuodollisuudet täytettiin tullissa viimeistään 30 päivänä kesäkuuta 1999, asetuksen (ETY) N:o 3719/88 30 artiklan 1 kohdan b alakohdan i luetelmakohdassa ja asetuksen (ETY) N:o 3665/87 4 artiklan 1 kohdassa ja 32 artiklan 1 kohdassa tarkoitettua yhteisön tullialueelta poistumista koskevaa 60 päivän määräaikaa pidennetään 150 päivään. 3 artikla 1. Tätä artiklaa sovelletaan perustamissopimuksen liitteeseen I kuulumattomina tavaroina vietäviin tuotteisiin, siten kuin asetuksen (EY) N:o 1222/94 1 artiklassa tarkoitetaan. 2. Todistuksenhaltijan hakemuksesta asetuksen (EY) N:o 1223/94(22) nojalla annettujen ennakkovahvistustodistusten, joita on haettu viimeistään 7 päivänä kesäkuuta 1999 ja joiden voimassaoloaika ei päättynyt ennen 31 päivää toukokuuta 1999, voimassaoloaikaa pidennetään 30 päivään syyskuuta 1999. 3. Viejän hakemuksesta ja kun on kyse tuotteista, joiden vientimuodollisuudet täytettiin tullissa viimeistään 30 päivänä kesäkuuta, tai tavaroista ja tuotteista, jotka asetettiin johonkin asetuksen (ETY) N:o 565/80 4 ja 5 artiklassa tarkoitettuun menettelyyn viimeistään 30 päivänä kesäkuuta 1999, asetuksen (ETY) N:o 3719/88 30 artiklan 1 kohdan b alakohdan i luetelmakohdassa ja asetuksen (ETY) N:o 3665/87 4 artiklan 1 kohdassa ja 32 artiklan 1 kohdassa tarkoitettua yhteisön tullialueelta poistumista koskevaa 60 päivän määräaikaa pidennetään 150 päivään. 4 artikla 1. Tätä artiklaa sovelletaan tämän asetuksen 1 artiklan 1 kohdassa lueteltuihin tuotteisiin, asetuksen (ETY) N:o 804/68 soveltamisalaan kuuluvat tuotteet (maito ja maitotuotteet) pois luettuina. 2. Todistuksenhaltijan hakemuksesta asetusten (EY) N:o 1445/95(23) (naudanliha), 1370/95(24) (sianliha), 1371/95(25) (munat) ja 1372/95(26) (siipikarjanliha) nojalla annetut vientitodistukset, joita haettiin viimeistään 7 päivänä kesäkuuta 1999, perutaan ja vakuudet vapautetaan, pois luettuina todistukset, joiden voimassaoloaika päättyi ennen 27 päivää toukokuuta 1999. 3. Viejän hakemuksesta ja kun on kyse tuotteista, joiden osalta viimeistään 30 päivänä kesäkuuta 1999 vientimuodollisuudet täytettiin tullissa: - tai tuotteet asetettiin johonkin asetuksen (ETY) N:o 565/80 4 ja 5 artiklassa tarkoitettuun menettelyyn, asetuksen (ETY) N:o 3719/88 30 artiklan 1 kohdan b alakohdan i luetelmakohdassa ja asetuksen (ETY) N:o 3665/87 4 artiklan 1 kohdassa ja 32 artiklan 1 kohdassa tarkoitettua yhteisön tullialueelta poistumista koskevaa 60 päivän määräaikaa pidennetään 150 päivään, - mutta tuotteet eivät vielä ole poistuneet yhteisön tullialueelta tai ne on asetettu johonkin asetuksen (ETY) N:o 565/80 4 ja 5 artiklassa säädettyyn menettelyyn, toimijan on korvattava kaikki hänelle ennakkoon mahdollisesti maksetut tuet ja tällaisiin toimiin liittyvät erilaiset vakuudet on vapautettava, - tuotteet poistuivat yhteisön tullialueelta ja tämän jälkeen ne palautettiin ja luovutettiin vapaaseen liikkeeseen yhteisössä, viejän on korvattava kaikki hänelle ennakkoon mahdollisesti maksetut tuet ja tällaisiin toimiin liittyvät erilaiset vakuudet on vapautettava. 5 artikla Viejän hakemuksesta ja poiketen siitä, mitä tiettyjen luuttomien naudanlihojen vientiin myönnettävää erityistukea koskevan komission asetuksen (ETY) N:o 1964/82(27) 6 artiklan 1 kohdan ensimmäisessä alakohdassa säädetään, kun asetuksen (ETY) N:o 1964/82 4 artiklan 1 kohdassa tarkoitetussa, ennen 30 päivää kesäkuuta 1999 annetussa todistuksessa mainitun kokonaismäärän osalta vientimuodollisuuksia ei täytetty tullissa tai tuotteita ei asetettu asetuksen (ETY) N:o 565/80 4 ja 5 artiklassa säädettyyn menettelyyn viimeistään 30 päivänä kesäkuuta 1999, viejä saa pitää erityistuen niiden määrien osalta, jotka on viety yhteisön ulkopuoliseen maahan ja luovutettu siellä kulutukseen. Näin menetellään myös silloin, kun osaa komission asetuksen (ETY) N:o 1964/82 4 artiklan 1 kohdassa tarkoitetussa todistuksessa mainitusta määrästä ei ole tämän asetuksen 4 artiklan 3 kohdan toisen ja kolmannen luetelmakohdan nojalla luovutettu kulutukseen yhteisön ulkopuolisessa maassa. 6 artikla 1. Asetuksen (ETY) N:o 3665/87 20 artiklan 3 kohdan a alakohtaa, 20 artiklan 3 kohdan b alakohdan toisessa luetelmakohdassa tarkoitettua 20 prosentin alennusta, 23 artiklan 1 kohdassa tarkoitettua 15 prosentin alennusta ja 33 artiklan 1 kohdan toisessa alakohdassa tarkoitettua 20 prosentin alennusta ei sovelleta vientiin, joka toteutettiin viimeistään 7 päivänä kesäkuuta 1999 haetuilla todistuksilla. 2. Kun oikeus tukeen menetetään, asetuksen (ETY) N:o 3665/87 11 artiklan 1 kohdan a alakohdassa säädettyä seuraamusta ei sovelleta. 7 artikla Tuotteet ja tavarat, joiden yhteisön vientimuodollisuudet täytettiin tullissa viimeistään 30 päivänä kesäkuuta 1999, saadaan jälleentuoda yhteisön tullialueelle ja asettaa vapaa-alueelle, vapaavarastoon tai tullivarastoon 120 päivän ajan ennen niiden viemistä lopulliseen määräpaikkaan, ilman että tämä asettaisi tuen maksamista lopullisen määräpaikan mukaisesti tai vakuuden vapauttamista kyseenalaiseksi. 8 artikla Jäsenvaltioiden on ilmoitettava kunkin tässä asetuksessa säädetyn toimenpiteen kattamat tuotemäärät kyseisiä tuotteita koskevien asetusten säännösten mukaisesti. 9 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1999. Komission puolesta Franz FISCHLER Komission jäsen (1) EYVL L 148, 28.6.1968, s. 13. (2) EYVL L 206, 16.8.1996, s. 21. (3) EYVL L 62, 7.3.1980, s. 5. (4) EYVL L 199, 22.7.1983, s. 12. (5) EYVL L 351, 14.12.1987, s. 1. (6) EYVL L 80, 18.3.1998, s. 19. (7) EYVL L 331, 2.12.1988, s. 1. (8) EYVL L 135, 29.5.1999, s. 48. (9) EYVL L 141, 4.6.1999, s. 24. (10) EYVL L 142, 5.6.1999, s. 46. (11) EYVL L 388, 30.12.1989, s. 18. (12) EYVL L 338, 28.12.1994, s. 16. (13) EYVL L 148, 28.6.1968, s. 24. (14) EYVL L 282, 1.11.1975, s. 1. (15) EYVL L 282, 1.11.1975, s. 49. (16) EYVL L 282, 1.11.1975, s. 77. (17) EYVL L 136, 31.5.1994, s. 5. (18) EYVL L 181, 1.7.1992, s. 21. (19) EYVL L 117, 24.5.1995, s. 2. (20) EYVL L 144, 28.6.1995, s. 22. (21) EYVL L 20, 27.1.1999, s. 8. (22) EYVL L 136, 31.5.1994, s. 33. (23) EYVL L 143, 27.6.1995, s. 35. (24) EYVL L 133, 17.6.1995, s. 9. (25) EYVL L 133, 17.6.1995, s. 16. (26) EYVL L 133, 17.6.1995, s. 26. (27) EYVL L 212, 21.7.1982, s. 48.